Waqt intervista qasira l-bieraħ filgħodu fuq ir-radju Adrian Delia kompla jitfa' ċ-ċnagen fuq saqajh. Qal li l-PN "tilef il-kredibilità u mhux qed jirnexxielu juri li ġedded lilu nnifsu" . Dan huwa diskutibbli iżda r-raġuni vera li għaliha saret din l-istqarrija mhix din. Din l-istqarrija saret f'attentat biex iwaħħal fil-konklużjonijiet tar-rapport Egrant għas-sondaġġi tassew tal-waħx dwar l-affidabilità tiegħu mal-elettorat u dwar il-popolarità tal-partit. Dak li stqarr m'hu xejn ħlief ħmerija mill-bidu sal-aħħar. F'dawn l-aħħar sitt xhur ir-rata tal-affidabilità ta' Adrian Delia telgħet għal madwar 24% u, bejn wieħed u ieħor, weħlet hemm kemm ilu li ħa r-riedni tal-PN. Is-segwaċi tiegħu jinsistu li l-benjamin tagħhom kien ġie elett demokratikament u li għalhekk għandu l-leġittimità politika meħtieġa. Għal din jeħtieġ issir tixbiħa ma' dak li jiġri fil-kamp tal- football. L-elezzjoni demokratika ta' mexxej ta' partit tista' titqabbel mal-elezzjoni demokratika ta' kowċ tal- football . Għalkemm maħbub mill- player s – jew mill-biċċa 'l kbira tagħhom – u dħuli, l-iskwadra titlef kull partita li tilgħab u l-klabb jibqa' fil-qiegħ tal-klassifika. Hi ħaġa tajba li wieħed ikollu l-leġittimità politika. Iżda wieħed jeħtieġ jiftakar li partit politiku m'huwiex każin tal-banda. Partit politiku għandu skop. Dan hu li jipprovdi lill-poplu b'alternattiva dwar min għandu jmexxih fil-gvern tal-pajjiż. U l-poplu jidher ċar li ma jridx jaf b'din l-alternattiva. Agħtu ħarsa lejn ir-riżultati tas-sondaġġi dwar l-affidabilità tal-mexxejja kemm qabel kif ukoll wara li xxandru l-konklużjonijiet tar-rapport Egrant (Ġunju-Awwissu 2018) . Is-sondaġġi l-aktar riċenti tal- MaltaToday ixxandru: marġni bla preċedent għal Muscat (39 punt minn fuq dwar l-affidabilità) u l-Labour b'94,000 vot fuq il-PN. Akkwistaw kopja tal- MaltaToday on Sunday mingħand tal-ħanut u araq ir-riżultat tas-sondaġġi li ttieħdu wara r-rapport Egrant pic.twitter.com/0QeCZsDc41 — MaltaToday (@maltatoday) 5 ta' Awwissu 2018 Joseph Muscat avvanza ftit li xejn għalkemm qabeż il-50% f'dik li hi affidabilità. Din ir-rata ta' affidabilità x'aktarx m'hix se tiċċaqlaq wisq. Dan ifisser li Joseph Muscat m'akkwista ebda appoġġ ġdid hekk kif ixxandru l-konklużjonijiet dwar l-inkjesta Egrant. Dawk li ddikjaraw li jemmnu lil Joseph Muscat kienu jaħsbu l-istess f'Ġunju li għadda. Ipparagunaw dan kollu mar-riżultat li kiseb Adrian Delia. Tilef madwar 9 punti perċentwali minn Ġunju 'l hawn: dan huwa tassew sinjifikanti għax jammonta għal madwar terz ta' dak li kellu. Ċertament wieħed ma jistax iwaħħal f'Adrian Delia għall-konklużjonijiet tar-rapport tal-inkjesta Egrant. Għamel sforz biex dan jifhmu kulħadd ftit minuti biss wara li xxandru l-konklużjonijiet tal-inkjesta. Dan kien il-mod li biħ dawk il-membri tal-Kunsill Amministrattiv, li ma ħassewhomx komdi li jdaħħlu s-sejf f'dahar il-mexxej ta' qabel, kienu ġew konvinti li azzjoni bħal din kienet meħtieġa: kien jeħtieġ li jitwarrab Simon Busuttil biex ma jeħilx il-partit bil-konklużjonijiet dwar l-inkjesta Egrant. Din l-istrateġija falliet u Adrian Delia tilef l-appoġġ minn fost is-segwaċi tiegħu mhux minħabba l-konklużjonijiet tar-rapport tal-inkjesta innifisha iżda minħabba l-mod kif aġixxa u kif ħab ruħu: wera' li m'għandux ħiliet f'dik li hi tmexxija u għaqal. Tant qiegħed jagħżaq li tal-Labour stess qed jinkwetaw li PN jista' jibdel lil Adrian Delia b'xi ħaddieħor. Araw x'kiteb f' tweets Kurt Farrugia kmieni filgħodu. Previous: Adrian Delia (1): fejn hi l-loġika? Next: Adrian Delia (3): Skiet li jtarrax window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Adrian Delia (2): in-numri jitkellmu weħidhom